પોલીસ વિભાગમાં રજા લઈને એસપીઓ દાશનીપોરા વિસ્તારમાં પોતાના કાટુ વાજપાન ગામ ગયા હતા. પોલીસ અધિકારીએ જણાવ્યું હતું કે આતંકવાદીઓએ એસપીઓ મુશ્તાક અહમદ શેખ પર જિલ્લાના બીજબિહાડા વિસ્તારમાં આવેલ તેમના નિવાસસ્થાન પર ફાયરિંગ કર્યું હતું. અધિકારીએ જણાવ્યું હતું કે આ હુમલામાં એસપીઓનું ઘટનાસ્થળે જ મોત થયું હતું. જ્યારે તેમનાં પત્ની ફરીદાને ગોળી વાગવાથી ગંભીર રીતે ઘાયલ થયાં હતાં અને તેમને હોસ્પિટલમાં દાખલ કરવામાં આવ્યાં છે.